У краме “Дары прыроды”, што ў Бягомлі, заўсёды з ветлівай усмешкай пакупнікоў сустракае загадчыца Людміла Гайдук (на здымку). З моманту адкрыцця гэтага аб’екта прыдарожнага сервісу прайшло амаль пяць гадоў. За гэты час гандлёвая кропка займела вядомасць, пастаянна выконвае план тавараабароту. Яго аб’ём за мінулы год склаў 113,2 тысячы рублёў. Тэмп росту да мінулага года ў супастаўных цэнах забяспечаны ў памеры 131,1 працэнта. За першы месяц сёлетняга года выручана 11,5 тысячы рублёў. Пастаяннымі наведвальнікамі крамы з’яўляюцца не толькі мясцовыя жыхары, але і пакупнікі з іншых рэгіёнаў.